 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ህዝቢ ትግራይ ዝስተ ማይኳ ዘይረኸበ ህዝቢዩ ቀሚኒስትር ኣብይ ኣሕመድ 18 ሰነ 2018 ምንጪ ስእሊ, EBC ቀዳማይ ሚኒስትር ኣብይ ኣሕመድ ኢህወዴግ ኣብ ጉዳይ ኢትዮ ኤርትራ ዘሕለፎ ውሳነ ንፖለቲካዊ ከስቢ ዘይኮነስ ንዝሓለፈ 18 ዓመታት ነጊሱ ዝነበረ ሃዋህው ኣይ ሰላም ኣይ ኲናት ካብ መሰረቱ ንምፍታሕ ዝተወሰደ ስጉምቲ ከምዝኾነ ተዛሪቦም ኣብ ልዕሊ ህዝቢ ትግራይ ብዝተፈላለዩ ሓይልታት ተፈጢሩ ዝበሉዎ ፅልኣት ድማ መሰረት ዘይብሉን ኣብ መሬት ዘሎ ወድዓዊ ሓቂ ዘየገናዘበ ዝንቡዕ አመለኻኽታ ዝወለዶን ከምዝኾነ ኣትሪሮም ኣተሓሳሲቦም ጉዳይ ዶብ ኢትዮ-ኤርትራ ንመንግሰቲን ህዝብን ኤርትራ ዝተገብረ ፃውዒት ሰላም ከምሓደ ዓብይ ዝላ ክረአ ከምዘለዎ ኣቐዲሞም ሓቢሮም ጉዳይ ዶብ ኢትዮ-ኤርትራ ናይ ምፍታሕ እማመ ብዋንኡ ብፍላይ ኣብ ዶብ ዝነብር ህዝቢ ጥቕሚ ዘኽብር እዩ ድማ ኢሎም ከምኡ ድማ እቲ ስጉምቲ ኣብ መንጎ ክልቲኦም ሃገራት ዘሎ ርክብ ንምምሕያሽን እቲ ቐጠና ንምርግጋዕን ዓብይ እጃም ከምዝህልዎ ወሲኾም ተዛሪቦም ኣብቲ ጉዳይ አመልኪቱ ካብ ሓደ ኣባል ቤት ምኽሪ ዝቐረበሎም ብጉያጉያ ዝተገብረን ዘይተመኸረሉን ንዝብል ሓውሲ ርእይቶ ዝቐረበሎም ሕቶ ድማ ከምዚ ክብሉ ምላሽ ሂቦም ኣብ ኣዲስ ኣበባ ዘለና ሰባት ኣይንግንዘቦን ኣብ ዶብ ዝነብር ህዝቢ ግና መከርኡ ይርኢዩ ዘሎ ምልማዕን ምስራሕን ኣይከኣል ኵናት መዓዝ ከምዝለዓል ኣይፍለጥ ሓሓሊፉ ድማ ናይ ከብቲ ዘረፋ ኣሎ እዚ ጉዳይ ኢትዮ-ኤርትራ ይፈታሕ ዝብል ሓሳብ ንፖለቲካዊ ከስቢ ዘይኾነ ንረብሓን ህዝብን ሃገርን ዝዉዕል ክኸዉን ኣለዎ ኣብ አተገባብራ ዝጎደለ ነገር እንተሎ ንምእራም ድልው ምዃኖም ድማ ኣረዲኦም ውሳነ ኢህወዴግ ነባሪ ሰላም ከምጽእ ይኽእል ዶ? 